برگر

برگر یا ہیمبرگر، اک سینڈوِچ اے جیہدے وچ قیمے دی اک پٹی ہُندی اے جو درمیان وِچوں کٹی ہوئی ڈبل روٹی دے اندر رکھی جاندی اے۔

برگر دا قمیا عمومن گاں دے گوشت دا ہُندا اے تے ایہ گرِل یا تݪیا ہویا ہو سکدا اے۔ سلاد، کیچپ یا مائیونیز، آنڈے، پیاز تے دیگر سائیڈ ڈشز نوں عام طور تے برگر دے درمیان رکھیا جاندا اے۔ برگر نوں عمومن فرائز یا چپس دے ناݪ پلیٹ وچ پیش کیتا جاندا اے۔ جے برگر دے قیمے اُتے پروسیس شدہ پنیر دی اک تہہ رکھی جاوے تاں اس قِسم دے برگر نوں چیز برگر کہیا جاندا اے۔

ہیمبرگر دا لفظ جرمنی دے شہر ہیمبرگ توں ماخوذ اے۔

برگر عام طور تے فاسٹ فوڈ ریسٹوران، ڈِنر تے دیگر ریسٹوران وچ فروخت ہُندے نیں۔ برگر دے بہت سارے بین الاقوامی تے علاقائی تغئیرات نیں۔

 مورتاں 

گٹھ:کھاݨ پیݨ
گٹھ:فاسٹ فوڈ